**Dagsorden til ordinært MR-møde tirsdag den 18. juni 2024 kl. 19.00**

**Tullebølle, Tranekær og Bøstrup.**

Tilstede: Henrik Nielsen (HN), Anni Dahl Clausen (ADC), Gert Ludvig Rosing (GLR), Ulla Frederiksen (UF), Jørn Juul Steen (JJS), Niels Børge Vous (NBV), Lone Nordal Pedersen (LNP), Kim Hansen (KM), Johnny Pihl Pedersen (JPP), Peter M. Møberg (PMM), Christine Barholt (CB)

Sekretær: Peter Møberg

Afbud: Kim Hansen og Hanne Graae Vous.

**Orientering fra formanden**

Provstiudvalget har bedt om at få en redegørelse for underskuddet på den første kvartalsrapport.

Provstiudvalget har ønsket en separat ansøgning pr. opgave, der skal finansieres af reservepuljen.

Kirkegårdsplanerne er sat på pause indtil kirkegårdskonsulenten har holdt møde med provstiudvalget.

**Orientering fra Kontaktpersonen**

MU-samtalerne er ved at være afholdt.

Lone er blevet ansat som kirketjener.

Signe og Hanne Tved stopper.

**Medarbejderrepræsentanten**

Intet

**Præstegårdsudvalget**

Referatet fra præstegårdsudvalget bliver sendt rundt.

**Godkendelse og aflevering af endeligt budget**

Endeligt budget for 2025 godkendt og afleveret **13-06-2024 11:19.**

Budgetbidrag 2.602.423 kr.

**Liturgi ved de korte gudstjenester**

Menighedsrådet kan tilslutte sig liturgiforslaget. Det foreslås at trosbekendelsen siges. Præsterne får frihed til at vælge mellem den apostolske eller nikænske trosbekendelsen. Der ønskes to højmesser hver søndag og en kort gudstjeneste i reglen hver anden søndag.

**Opfølgning af provstesyn**

Punktet skal på næste dagsorden. Peter sender udskrifterne fra provstesynet rundt.

**Tidsregistrering af medarbejderne**

Jørn kontakter Birgithe, kontaktperson i det nordlige råd, og aftaler en fælles løsning for alle pastoratets medarbejdere.

**Kirkesanger**

Jørn og Birgithe indgår en aftale med Jens Jørgen og Erik om at dele pastoratets kirkesangeropgaver mellem sig.

**Rengøring i Bøstrup Sognehus**

Der indrykkes annonce i Øboen. Rengøring af toiletterne i Bøstrup Sognehus skal lægges ind i stillingen (1 time ekstra). Ansættelse pr. 1. september. Peter indrykker annonce.

**Nyt fra:**

**Aktivitetsudvalg**: Der blev orienteret om afholdte og kommende arrangementer.

**Bøstrup**: Constance Steensen-Leths sten er ved at være færdig.

**Tranekær:** Jes Laugesen er sat til at aflæse fugtighedsmålerne i kirken.

**Tullebølle:** Der indhentes tilbud til kalkning og maling. Murer bestilt til understrygning.

**Præsterne:** Intet.

**Evt.** Intet